

VABILO NA NATEČAJ
ZA IZBOR RECEPTOV ZA INOVATIVNE JEDI IZ LOKALNIH SUROVIN


Kmetijsko gozdarska zadruga Idrija z.o.o., Gostilna Turk Izidor Zelenc s.p. in Društvo rejcev drobnice Idrija-Cerkno v okviru skupnega projekta Za lokalno s ciljem razpisuje skupni natečaj za izbor receptov za inovativne jedi iz lokalnih surovin. Z natečajem želimo spodbuditi kreativnost in razvoj novih jedi iz lokalnih surovin, uporabo produktov slovenske drobnice tako v gostinskih obratih kot za domačimi štedilniki ter uživanje kakovostne, lokalno pridelane hrane in surovine. Cilj natečaja je promocija produktov iz drobnice na jedilnikih v slovenskem prostoru ter pridobitev inovativnih receptov za popestritev kulinarične ponudbe. 


Namen natečaja 

Namen natečaja je opozoriti na produkte iz lokalnih surovin. Pomembni akterji za ohranjanje in razvoj kulinarične ponudbe na tem področju ste rejci drobnice in nosilci različnih gostinskih obratov.  Cilj pa je spodbuditi vključevanje produktov na jedilnike turističnih kmetij, tudi v različne gostinske obrate; z uvedbo preprostih jedi tudi v obrate družbene prehrane, šolske kuhinje. K sodelovanju ste vabljeni kulinarični navdušenci, ki radi ustvarjate. 


Predmet natečaja in pogoji sodelovanja 

V okviru razpisanega natečaja se iščejo recepti za nove jedi iz lokalnih surovin.
· Na natečaju lahko sodelujete samo prijavitelji, ki imate bivališče (stalno/začasno) na območju LAS s CILjem.
· Recepturo oddate na prijavnem obrazcu, h kateremu priložite tudi zaželjene fotografije (ki sicer niso pogoj za sodelovanje na natečaju).  
· Prijavitelji lahko sodelujete z oddajo do treh receptov na natečaj. 
· V recepturah oddanih na omenjeni natečaj je pogoj in mora biti osnovna sestavina jedi iz lokalnih surovin. 
· Ostale sestavine sodelujoči izbere po lastni presoji. 
· Izbrano recepturo za jed prijavljeno na natečaj uvrstite v posamezno kategorijo jedi: 
· Vrsta jedi: Predjed, glavna jed, prigrizek ali sladica. 
· V primeru mesne jedi: Pečeno meso, kuhano meso, omaka, uporaba mletega mesa. 
· V primeru mlečne jedi: Jed iz sestavin ovčjega ali kozjega mleka (prigrizki in predjedi (polnila, omake), tople predjedi, priloge, sladice, peciva, siri kot poobedek). 


· Prijavljeni recept za izbrano jed naj vsebuje: 
· seznam sestavin za pripravo obroka za 4 osebe
· opis priprave jedi 
· opredelitev okvirnega časa priprave jedi
· zaželjeno je, da k receptu izbrane jedi dodate zgodbo oziroma interpretacijo posamezne jedi, ki je lahko povezana s posamezno pasmo drobnice, izvorom in izborom drugih sestavin, z načinom priprave, serviranja ali načinom kulture prehranjevanja na posameznem območju, pozitivnimi lastnostmi mesa ali mleka drobnice. 
· zaželjeni sta ena do dve fotografiji pripravljene jedi (večje in zadovoljive resolucije) 

Sodelujoči na natečaj prijavite zapisan recept z jasnimi postopki priprave in zaželjenimi fotografijami  jedi, na prijavnem obrazcu, s svojimi osebnimi podatki (ime, priimek, kraj) in podpisano izjavo o soglasju. 
S prijavo recepta na razpis kot avtor soglašate, da se recepte lahko uporabi za promocijo projekta in v primeru ožjega izbora v okviru ocenjevanja s strani strokovne komisije tudi vključijo v informativno-promocijsko gradivo s predstavitvijo izbranih jedi v okviru projekta. 

Kdo vse lahko sodeluje na natečaju

Sodelovanje v natečaju je prostovoljno. Na natečaju lahko sodelujete avtorji receptov, tako fizične kot pravne osebe. Vsak prijavitelj lahko sodeluje z do tremi recepti. Povabilo k sodelovanju na natečaj je namenjeno vsem zainteresiranim, kulinaričnim navdušencem, rejcem drobnice, gostincem, kuharjem, turističnim kmetijam, dijakom in študentom s področja gostinstva, turistične in kmetijske stroke. 


Oddaja receptov na natečaj

Recepte lahko posredujete na različne načine: 
· po navadni pošti ali osebno oddate na sedežu podjetja: 
· po elektronski pošti na naslov: infogz-idrija.si


Rok za oddajo gradiva na natečaj

Natečaj je odprt od 1. oktobra do vključno 08. novembra 2026. 




Merila za izbor najboljših receptov za jedi 

Strokovna komisija bo ocenjevala in izbrala nabor najboljših receptov za jedi iz lokalnih surovin na osnovi naslednjih meril vključevanje lokalnih sestavin, uporabnost, način priprave, kreativnost in izvirnost jedi, njena interpretacija oz. zgodba, v primeru priloženih fotografij tudi splošen vtis z vizualno podobo pripravljene jedi. 

Nagrada za najboljše recepte 

Izbrani recepti jedi bodo vključeni v skupno informativno-promocijsko gradivo. Brošura z predstavljenimi izbranimi jedmi bo pripomogla k promociji produktov, mesa in mleka slovenske drobnice ter njihovega vključevanja v kulinarično ponudbo. 

Komisija za ocenjevanje 

Strokovna komisija za izbor najboljših receptov bo sestavljena iz vsaj treh članov s področja kuharske in gostinske stroke v slovenskem prostoru. V komisijo bodo vključeni na osnovi strokovnih referenc in delovanja na področju mesa in mleka drobnice. Izmed vseh prispelih receptov bo strokovna komisija izbrala najbolj inovativne in dovršene jedi. Komisija si pridružuje pravico do dovršitve receptur za kvalitetno pripravo jedi. 

Sprejem pravil 

Organizator natečaja lahko spremeni pravila natečaja, če to zahtevajo vzroki vsebinske narave, glede na prispeli nabor receptov iz terena. 

Za vse dodatne informacija smo na voljo na telefonski številki xx ali na e-mailu:

Vabljeni k sodelovanju. 

Kmetijsko gozdarska zadruga Idrija z.o.o., Gostilna Turk Izidor Zelenc s.p. in Društvo rejcev drobnice Idrija-Cerkno



Operacijo ˝Za lokalno s ciljem˝ sofinancirata Evropska unija in Republika Slovenija v okviru Strateškega načrta skupne kmetijske politike 2023–2027. Projektni partnerji operacije so: Kmetijsko gozdarska zadruga Idrija z.o.o., Gostilna Turk Izidor Zelenc s.p. in Društvo rejcev drobnice Idrija-Cerkno. 

